Kvennalandsliðið í handknattleik eftir sigurinn gegn Slóvökum í gær . Ljósmynd / HSÍ Íslenska kvennalandsliðið í handknattleik hafnaði í öðru sæti á Baltic mótinu í handknattleik sem lauk í Gdansk í Póllandi í gær . Íslenska liðið vann tvo síðustu leiki sína á mótinu . Á laugardaginn hafði það betur gegn Argentínu 31 : 26 og í gær hrósaði íslenska liðið sigri gegn Slóvökum 30 : 28 . Liðið sýndi mikinn karakter í leiknum á móti Argentínu . Argentína náði að jafna metin um miðjan seinni hálfleik en stelpurnar stóðu vel saman og náðu að landa góðum sigri . Ljósmynd / HSÍ Elín Jóna Þorsteinsson var valin besti leikmaður Íslands í leiknum í gær en hún lék í markinu í seinni hálfleik og varði 10 skot . Janus Czerwinsky sem þjálfaði íslenska karlalandsliðið frá 1976 - 77 afhenti Íslendingum bikar fyrir annað sætið á mótinu .